Şewata Sînemaya Amûdê

Şewata Sînemaya Amûdê an jî Agirê Sînemaya Amûdê di dîroka kurdan de bûyereke reş û giran e ku di 13'ê sermaweza 1960'î de li Amûdê çêbû. Di şeva 13'ê çiriya paşîn de agir ket Sînemaya Amûdê û di encamê de 180-283 zarok di nav pêtên agir de mirin.

Ji bo piştgiriya şoreşa Cezayirê fîlmekî bi navê Cerîmet nisif el-Leyl ("Cerîmeya nîvê şevê") ji aliyê dewleta Misirê ve hatibû çêkirin û li pêşkêşî zarokên Amûdê hat kirin. Sînema ku têra 200 zarokî dikir 500 zarek hewandibûn. Wexta 500 zarok di sînemayê de agir dest pê kir. Deriyê salona sînemayê girtî bû. Di vê bûyera kesertijî de 180-283 zarokên kurd jiyana xwe ji dest da.

Li gorî gelek kesan dewleta Sûriyê ev bûyer pêk aniye, lê li gorî hin şahidên şewatê jî agir bi xwe ji ber elektrîkê derketiye.

Agirê Sînemaya bajarê Amûdê wek semboleke zilm û neheqiya li gelê Rojavayê Kurdistanê hîn jî hildibe.

Mihemedê Seîd Axayê Deqorî di vê bûyerê de xelaskerê gelek zarokan bû. Di şeva Şewata Sînemaya Amûdê, ji sînemaya ku dişewite bi dehan zarokan derdixe û xilas dike. Di dawiyê de stûnek di ser de hat xwarê û canê xwe ji dest da.

 Navên hin goriyên Agirê Sînemaya Amûdê 

 Çavkanî 

 Binihêre 
 Agirê Sînemayê… Sînemaya Amûdê
 Mihemedê Seîd Axayê Deqorî

 Girêdanên derve 

 www.amude.net: Şewata Sînemaya Amûdê 13.11.1960  
 www.kulturname.com: Gotareke Fawaz Husên a li ser şewata sînemaya Amûdê

Kategorî:Amûde